Neo

**Neo** es un lingua artifisial per comunica internasional, cual ia es creada par Arturo Alfandari, un linguiste e diplomata de Beljia. Neo combina cualias de esperanto, ido, novial, occidental, e volapuk.

La projeta ia es prima presentada par la autor en 1937, ma no ia atrae multe atende. En 1961 en Bruxelles, Alfandari ia publica se opera major, con la titulo "Cours pratique de Neo, deuxieme langue". La opera ia inclui un gramatica en 44 lesones, traduis de leteratur, leteratur orijinal, testos de siense e tecnica, e disionarios. La opera ia ave 1304 pajes.

Neo ia trae la atende de lejores e la editores de "International Language Review", ci ia developa un edita dedicada a linguas artifisial. En 1962, un asosia "Amis de Neo" ia es establida, e un academia ia es creada per manteni la lingua. Ma pos la mori de Alfandari en 1969, la academia e la "Amis" ia sesa.

## Gramatica

### Alfabeta

Nota: «sh» — x, «zh» — j, «ts» — ts.

### Asentua

* p**<u>a</u>**tro
* am**<u>o</u>**r
* l**<u>i</u>**bro — l**<u>i</u>**bros
* b**<u>o</u>**lyo
* l**<u>i</u>**nguo
* **<u>i</u>**sn**<u>o</u>**n

### Articles

* lo; l’arbo - la arbor
* un; un vir - un om

### Nomes

* Nomes fini con -o. On pote cade la -o en alga casos: **frato > frat**; **libro**, ma no **libr**.
* La plural fini con -os. On no pote cade lo: **fratos**, ma no **frats**.
* La sufisa per la fema es -in: **doktor > doktorin**.

### Ajetivos

* Ajetivos fini con -a; Los no acorda con la nom.
* On pote ajunta -s per usa un ajetivo como un nom.
* On pote omete la -a si la ajetivo es ante la nom, ma no si lo es pos la nom.

### Averbos

* Averbos derivada de ajetivos fini con -e: **forta** > **forte**.

### Pronomes

* En demandas, la sujeto vade pos la verbo: **venar tu kon nos?**.
* La "dativa" es indicada par **a**: **a tu** ma per destinas, on pote usa estas per la person tre: **lu; luy; zu; zuy**.
* Pronomes dativa es poneda ante la pronomes acusativa: **mi te it vendar** (me venda lo a tu).
* Pronomes de posese plural fini con **-s**.
* Per asentua la pronomes de posese, ajunta **-a**: **mia, tua, ila, ela, ita, soa, nosa, vua, zia, zela**. Per esemplo: **Patrio mia!**.
* Animals pote es indicada par **il, el,** o **it.** Si ambos persones e animales aveni en la mesma testo, usa **it** per la animales.
* Pronomes de posese pote es prefisada a un nom: **maopine** (la me opine).
* Per refere a un grupo de e omes e femes, on pote usa **ziel**.

Otra pronomes:

: **lo** : **lo ki me plar** (el ci plase me)
: **lo** : **lo ke mi var i** (lo cual me desira es).
: **ko** : **ko oxar?** (cual aveni?)
: **ke** : **ke par mi fi po vu** (cual me pote fa per vos?)
: **ke** : **lo vir ke tu vidar** (la om ci tu vide)
: **ken** : **ken vidar vu?** (ci vos vide?)
: **ki** : **ki venar?** (ci veni?)
: **ki** : **lo vir ki venar** (la om ci veni)
: **kia** : **kia et lap?** (la manico es de ci)

### Verbos

* **I** (ave) no varia per person, ma ave sufisas per indica tempo, modo, e otra usas:

: Presente: **ar**
: Pasada: **ir**
: Futur: **or**
: Dependente: **ur**
: Comanda: **iu**
: Partisipio pasiva: **at**
: Partisipio ativa pasida: **inda**, **inde**
: Partisipio ativa presente: **anda**, **ande**

* **I** es la model per tota otra verbos: vidi (vide); el vidar (el vide), etc.
* Otra modos: nos **ar** vid**at** ("nos ave videda" = nos ia vide ja); zi **sor** end**inda.** (los va es fininte ja)
* Vos pasiva: mi bat**at**ar; mi **sar** ba**tat.** (me es bateda)
* Refletente: il **se** vunar ; li vun**is**ar (el feri se).
* Mutual: nos am**uc**ar (nos ama la un la otra).
* La presente de "es" (si) es comun cadeda: il bona (el es bon).

Alga verbos ave varias con sola un silaba:

### Corelativas

### Numeros

* Ordinales: -a, -e: **una**; **due**.
* Multiplias: -pl: **tripla**; **triple** (truple).
* Fratas: -im: **duim** o **dim** (1/2); **qarim** (1/4).
* Grupos de numeros -o, -os: **iso** (un des); **ekos** (sentos)
*  -ope: **duope** (per du).
* Veses -yes: **treyes** (tre veses).
* Nivel -ala: **unala** (de nivel prima), **duala** (de nivel du).

### Afisas

*Lo ave 39 prefisas e 52 sufisas.
* En ajunta, lo ave multe afisas elinica e latina: **poli—**, **para—**, **mono—**, **qasi—**, **ipo—**, **iper—**, **homo—**, **infra—**, **extra—**, **tetra—**, **penta—**, **exa—**, **epta—**, **okto—**, **deka—**, **endeka—**, **ikosa—**, **omni—**, **multi—** etc.
* Preposadas e numeros es comun usada como afisas.
*  **—yo** es usada per sites, nasiones, o otra locas publica.

### Comparas

* Lo ave sinco grados de compara, usante -ir, -eg, -isim -est:
# **grana** (grande)
# **granira** (plu grande)
# **granega** (multe grande)
# **granisima** (estrema grande)
# **lo granesta** (la plu grande)

## Esemplo

### Nos Padre

**Neo (Alfandari 1961)**

Na Patro ki sar in cel, siu ta nam santat
Venu ta regno. Siu fat la vol, absen in cel, as on ter.
Na shakida pan ne diu oje.
E ne pardonu na debos, as nos pardonar na deberos.
E no ne induku in tentado, mo ne fridu da mal.

Per compara: **Esperanto (Zamenhof 1887)**

Patro nia kiu estas en la ĉielo, sankta estu via nomo.
Venu regno via! Estu volo via, tiel en la ĉielo tiel ankaŭ sur la tero.
Panon nian ĉiutagan donu al ni hodiaŭ.
Kaj pardonu al ni ŝuldojn niajn, kiel ni ankaŭ pardonas al niaj ŝuldantoj.
Kaj ne konduku nin en la tenton, sed liberigu nin de la malbono.

**Elefen**

Nosa Padre, ci es en la sielo, tua nom es santa.
Ta ce tua rena veni. Ta ce tua vole aveni, sur la tera como en la sielo.
Dona oji nos pan dial a nos.
E pardona nosa detas, como nos pardona nosa detores.  
E no condui nos a tenta, ma libri nos de mal.